**КОНКУРС**

**за размјену студената у оквиру ЕРАСМУС+ КА1 програма мобилности са Универзитетом Аксарај (Aksaray University) из Турске**

Електротехнички факултет Универзитета у Источном Сарајеву расписује конкурс за размјену студената у оквиру ЕРАСМУС+ КА1 програма мобилности са Универзитетом Аксарај(Aksaray University) из Турске. Размјена подразумијева одлазак једног студента на ову високошколску институцију ради студирања и сакупљања ЕСПБ (ECTS) бодова у току зимског семестра академске 2022/2023 године. Студенти прије одласка потписују *Уговор о учењу*, који ће служити за јасну идентификацију предмета које студент похађа у размјени и број бодова које стиче њиховим успјешним полагањем, те омогућава признавање оствареног успјеха од стране наше високошколске установе.

Студенти ће у току трајања размјене имати накнаду за превоз у износу од 275 евра, те мјесечну стипендију у износу од 800 евра, с тим да се 80% износа плаћа приликом доласка на Универзитет Аксарај, а осталих 20% се плаћа на крају размјене.

Позивају се заинтересовани кандидати да путем протокола ЕТФ-а доставе пријаве на Конкурс, које укључују сљедеће документе:

1. Потврду о упису на одређену годину студија.
2. Потврду о положеним испитима са тренутним просјеком оцјена.
3. Биографију (формат Еуропас (Europass) биографије, доступан на интернету).
4. Мотивационо писмо.
5. Потврду о познавању енглеског језика (прихвата се потврда или сертификат језичких школа или копија из индекса положеног испита неког од предмета енглеског језика).

Комисија коју именује декан ЕТФ-а ће извршити преглед пристиглих пријава и селекцију кандидата. Предност се даје кандидатима који испуњавају један или више од сљедећих услова:1) виши просјек оцјена, 2) мање неположених испита из претходних година студија, 3) виша година студија, 4) боље владање страним језиком, 5) да студент не обнавља текућу годину студија и 5) да кандидат евентуалним одласком на размјену не нарушава наставни процес на одређеном предмету/студијском програму/групи.

**Број студената који могу учествовати у размјени: један (1)**

**Студијски програми обухваћени размјеном: Аутоматика и електроника (први и други циклус студија)**

**Рок за пријаве: 23.04.2022. године**

**Комисија ће коначну листу кандидата за размјену објавити до 30.04.2022. године.**